《次韵寄野航》
元代·郭翼

十日不见华州掾，定是清迂在个边。青壁缘云题石阁，白沙留月系湖船。

娟娟酒落杯香细，闇闇梅堆雪色鲜。归来且乐岁年暮，何问他侬识《太玄》。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。